Kümnenda Positivuse publikus kandis ehk iga kolmas tüdruk lillepärga. Nii mõnigi, kes oli lillepärja ära põlanud, oli selle asendanud ühe alkoholitootja oranži kaelakeega.
Lillelastele kohaselt ei suutnud Lätti Salatsisse kogunenud rahvast murda esimese päeva tuul ja vihm ega telkimisala öine melu. Kui Positivuse kuuel laval, kinos ja lastealal koli ööseks kokku korjati, kandus elu koos publikuga telklasse, kus pidu kestis lauluga varajaste hommikutundideni. Rahulikust magamisest ei tulnud midagi välja, sest meie telginaabriteks oli sattunud seltskond, kelle muusikalistis leidus ainult üks lugu, mille kuulamisest ei väsinud nad terve festivali jooksul kordagi.